**Muudatus nr 1**

14.12.2023 sõlmitud

üürilepingu nr KPJ-4/2023-141 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

Tervise Arengu Instituut, registrikood 70006292,asukoht Paldiski mnt 80, Tallinn 10617 (edaspidi nimetatud **üürnik**), mida esindab põhimääruse alusel direktor Annika Veimer,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 14.12.2023 sõlmitud üürileping nr KPJ-4/2023-141 (edaspidi nimetatud **leping**), mille kohaselt on üürnikul õigus kasutada **Tallinnas Paldiski mnt 81** asuvat üüripinda;
2. pooled on kokku leppinud, et üürileandja osutab kõrvalteenusena alates 01.10.2024 mehitatud valve teenust (kood 711), mistõttu muudetakse lisas nr 2 toodud kohustuste jaotust. Kuivõrd perioodil 01.10.2024 – 31.12.2024 maksab mehitatud valve teenuse eest Terviseamet, lisatakse Tervise Arengu Instituudi lisasse nr 3 valveteenuse kuluprognoos alates 01.01.2025;
3. muutunud on üürniku juriidiline aadress, mistõttu muudetakse lepingus fikseeritud juriidilist aadressi;
4. üürileandja on 13.03.2024 kirjaga teavitanud üürnikku lepingu tingimuste muutmisest alates 01.01.2025,

lepivad kokku alljärgnevas (edaspidi nimetatud **kokkulepe)**:

1. Muuta lepingus üürniku juriidilist aadressi ja lugeda õigeks juriidiliseks aadressiks Paldiski mnt 80, Tallinn 10617.
2. Muuta lepingu **lisa nr 2 „Poolte kohustused üüripinna korrashoiu tagamisel ja teenuste liigitus“** ja asendada see **alates 01.10.2024** kokkuleppe lisaga nr 1.
3. Muuta lepingu **lisa nr 3 „Üür ja kõrvalteenuste tasu“** ja asendada see **alates 01.01.2025** kokkuleppe lisaga nr 2.
4. Jätta ülejäänud lepingu tingimused muutmata.
5. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
6. Kokkulepe jõustub viimase digiallkirja andmise kuupäevast.
7. Kokkulepe allkirjastatakse digitaalselt.

**Kokkuleppele lisatud lepingu lisad:**

**1. Lepingu lisa nr 2 - Poolte kohustused üüripinna korrashoiu tagamisel ja teenuste liigitus**

**2. Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Annika Veimer

haldusteenuste direktor direktor

Riigi Kinnisvara AS Tervise Arengu Instituut